open-index/open-wikipedia-markdown huggingface dataset:
Vysoká (vrch v Javorí)

**Vysoká** () je vrch v Javorí. Leží nad Oremovým lazom, približne  juhozápadne od Detvy. 

## Poloha
Vrch sa nachádza v južnej časti pohoria, v geomorfologickom podcelku Javorianska hornatina. Leží v Banskobystrickom kraji, v okrese Zvolen a patrí do vojenského obvodu Lešť. Najbližšími sídlami sú na západe ležiaca osada Podjavorie (Pliešovce) a južne situovaný Oremov laz. Celý masív je na území vojenského priestoru, kde je voľný vstup osôb zakázaný.

## Opis
Nevýrazná Vysoká leží na južnom okraji najvyššej časti pohoria, na južných svahoch Homôľky (). Východným smerom leží Sokolovo bralo () a Dedinský vrch (), južným Dlhý diel () a Vŕšok (), západným vrch Na švihranke () a Priečne bralo () a severne dominujú Homôľka a Javorie (). Západnú časť masívu odvodňuje Stará rieka, východné svahy jej prítok Dobrá voda, patriace do povodia rieky Ipeľ.

### Výhľady
Vrchol pokrýva nesúvislý lesný porast, ktorý umožňuje veľmi obmedzený rozhľad. Z lokalít s nízkou vegetáciou možno vidieť okolité vrchy Javoria, pri dobrých podmienkach tiež viaceré pohoria na území Maďarska.

## Prístup
Poloha vrchu na území vojenského výcvikového priestoru neumožňuje voľný pohyb civilistov. Na vrchol preto nevedie ani žiadny značený chodník.

## Referencie

## Pozri aj
* Lešť (vojenský obvod)
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Tisícovky na Slovensku
Kategória:Vrchy v okrese Zvolen
Kategória:Lešť (vojenský obvod)
Sedoheptulóza

**Sedoheptulóza** je ketoheptóza - monosacharid, ktorý má 7 uhlíkov a ketónovú funčknú skupinu. Je to jedna z mála heptóz, ktoré sa nachádzajú v prírode, a je možné ju nájsť napríklad v rôznych druhoch ovocia a zeleniny od mrkvy cez pór po figy, mangá a avokáda.

Sedoheptulóza (respektíve jej fosfáty) vystupuje v respiračnej a fotosyntetickej dráhe a má dôležitú úlohu v neoxidatívnej fáze pentózafosfátovej dráhy.

Štúdie ukázali, že 7-*O*-galoyl-D-sedoheptulóza, zlúčenina získaná z plodov svíbovca, redukuje markery zápalov *in vivo*, napríklad znižuje interleukín-6 (IL-6) a C-reaktívny proteín, takže by mohla u ľudí redukovať zápaly. Zatiaľ čo táto zlúčenina obsahuje sedoheptulózovú skupinu, nebolo preukázané, že sedoheptulóza samotná by mala podobné vlastnosti.

## Referencie

## Pozri aj
* Sedoheptulóza-7-fosfát
* Sedoheptulóza-1,7-bisfosfát

## Zdroj

Kategória:Heptózy
Kategória:Ketózy
Sedoheptulóza-7-fosfát

**Sedoheptulóza-7-fosfát** je medziprodukt v pentózafosfátovej dráhe a v regeneračnej fáze Calvinovho cyklu. Je to fosforylovaný derivát sedoheptulózy. 

Sedoheptulóza-7-fosfát vzniká pôsobením sedoheptulokinázy, ktorá pôsobí na sedoheptulózu. V procese sa štiepi ATP na ADP.

## Pentózafosfátová dráha
V pentózafosfátovom cykle vzniká sedoheptulóza-7-fosfát spolu s fosfoglyceraldehydom pôsobením transketolázy na xylulóza-5-fosfát a ribóza-5-fosfát. Ďalej sa spolu s fosfoglyceraldehydom premieňa pôsobením transaldolázy na erytróza-4-fosfát a fruktózu-6-fosfát:

: xylulóza-5-fosfát + ribóza-5-fosfát ↔ sedoheptulóza-7-fosfát + fosfoglyceraldehyd ↔ fruktózu-6-fosfát + erytróza-4-fosfát

## Calvinov cyklus
Počas Calvinovho cyklu vzniká sedoheptulóza-1,7-bisfosfát, z ktorej sa štiepi fosfátová skupina, čím vzniká sedoheptulóza-7-fosfát. Túto reakciu katalyzuje sedoheptulózabisfosfatáza. Sedoheptulóza-7-fosfát sa ďalej premieňa na xylulóza-5-fosfát a ribóza-5-fosfát pôsobením transketolázy.

## Referencie

## Zdroj

Kategória:Heptózy
Kategória:Ketózy
Úplazný potok

**Úplazný potok** je potok v regióne Turiec na území obce Šútovo v okrese Martin v Žilinskom kraji a okrajovo aj na území obce Kraľovany v okrese Dolný Kubín v Žilinskom kraji. Nachádza sa v geomorfologickom celku Malá Fatra v geomorfologickom podcelku Krivánska Fatra. Je pravostranným prítokom Šútovského potoka v povodí Váhu a má dĺžku . Je vodným tokom IV. rádu.

## Prameň
Pramení na južnom svahu vrchu Hromové s  v severnej časti územia obce Šútovo v lesnom extraviláne v .

## Opis toku
Od prameňa preteká južným smerom lesným extravilánom, v  ľavým brehom obmýva úpätie vrchu *Úplaz*, priberá bezmenný pravostranný prítok v , priberá ďalší bezmenný pravostranný prítok, mení smer na východ, v  priberá bezmenný ľavostranný prítok v susedstve lesa *Úplaz*, v  priberá bezmenný ľavostranný prítok, ústi do Šútovského potoka v  ako jeho pravostranný prítok v povodí Váhu priamo na obecnej hranici medzi obcou Šútovo v okrese Martin a obcou Kraľovany v okrese Dolný Kubín obe v Žilinskom kraji. Vodný tok *Úplazný potok* má štyri významnejšie prítoky.

## Pôvod názvu
Motivantom názvu vodného toku *Úplazný potok* na území obce Šútovo v období pomenovacieho procesu bol vrch *Úplaz*, prípadne neďaleko vzdialený les *Úplaz* v blízkosti hornej časti vodného toku s významom *umiestený pod strmým, prudkým svahom, pod strmou stráňou*. Z toponyma *Úplaz* rozšírením o formant *-ný* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Úplazný potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Úplazný potok* bol štandardizovaný v roku 1976. V priestore slovenskej hydronymie potokov hydronymum *Úplazný potok* je jedinečným hydronymom (marec 2022).

## Referencie

Kategória:Vodné toky v okrese Martin 
Kategória:Vodné toky v okrese Dolný Kubín 
Kategória:Potoky na Slovensku 
Kategória:Vodné toky v Malej Fatre
Kategória:Šútovo
Kategória:Kraľovany
Claudia Procula

**Claudia Procula** (*Klaudia Prokula*) bola manželkou Poncia Piláta, ktorý nechal Ježiša Krista ukrižovať. Jej meno v Biblii nie je spomenuté, ale podľa starobylej kresťanskej tradície sa volala *Claudia Procula*. V pravoslávnej cirkvi ju uctievajú ako svätú, takisto aj Etiópskej pravoslavnej církvi.

Tibor Grüll a Jill Carington Smith tvrdia, že toto meno sa prvý raz objavuje v dielach svätého Hieronyma (347 - 420).

V Biblii je spomenutá len bez uvedenia mena. Podľa *[[Evanjelium podľa Matúša|Matúšovho evanjelia]]* sa postavila proti svojmu manželovi Pilátovi, pričom ho prosila, aby Ježiša Krista neodsúdil: "Keď Pilát sedel na súdnom stolci, odkázala mu jeho žena: ,Nemaj nič s tým spravodlivým! Mnoho som dnes vo sne pre neho vytrpela‘" (*Mt* 27, 19).https://biblia.sk/citanie/seb/mt/27

## Referencie


## Iné projekty
 

Kategória:Pravoslávni svätci
Kategória:Biblické postavy
Conches-en-Ouche

**Conches-en-Ouche** môže byť:
* francúzske mesto, pozri Conches-en-Ouche (obec)
* francúzsky kantón, pozri Conches-en-Ouche (kantón)
Warner Bros. Discovery

**Warner Bros. Discovery, Inc.** je americký nadnárodný mediálny a zábavný konglomerát so sídlom v New Yorku, ktorý vznikol 8. apríla 2022 spojením spoločností WarnerMedia a Discovery.

Súčasťou Warner Bros. Discovery sú spoločnosti Warner Bros. Entertainment, Home Box Office, CNN Global, Eurosport, Play Sports Group, 50% britskej spoločnosti All3Media (cez Warner Bros. Television) a časť americkej spoločnosti Motor Trend Group. Vlastní tiež napríklad filmové štúdiá Warner Bros. Pictures a New Line Cinema, televíznu spoločnosť Warner Bros. Television Studios, komiksové vydavateľstvo DC Comics, televízne stanice HBO, Cinemax, CNN, Cartoon Network, Adult Swim, Discovery Channel, Animal Planet, Eurosport 1, truTV, The CW (50%) či streamovacie služby HBO Max a Discovery+.

## Iné projekty

## Externé odkazy
*Oficiálna webstránka  

Kategória:Podniky v USA
Kategória:Mediálne podniky
Kategória:Podniky založené v 2022
Glyceraldehyd-3-fosfát

**Glyceraldehyd-3-fosfát** (**G3P**) je metabolit, ktorý sa vyskytuje ako medziprodukt v niekoľkých dôležitých metabolických dráhach všetkých organizmov. Je to anión monofosforečnanového esteru glyceraldehydu.

## Intermediát v glykolýze a glukoneogenéze
G3P je dôležitý medziprodukt, ktorý vzniká v metabolizme sacharidov, hlavne v glykolýze a glukoneogenéze. Vzniká v troch reverzibilných reakciách:

* Z fruktóza-1,6-bisfosfátu pôsobením aldolázy

Číslovanie uhlíkových atómov ukazuje, ktorú časť fruktózy tvoria jednotlivé triózy.
* Z dihydroxyacetónfosfátu (DHAP) pôsobením triózafosfátizomerázy

* Z 1,3-bisfosfoglycerátu pôsobením glyceraldehyd-3-fosfátdehydrogenázy

Touto poslednou reakciou sa premieňa ďalej v glykolýze, počas ktorej dochádza k rozkladu glukózy za vzniku pyruvátu.

Glyceraldehyd-3-fosfát vystupuje i v metabolizme fruktózy.

### Spojenie s ostatnými dráhami
G3P je dôležitý, pretože takto umožňuje glycerolu (v podobe DHAP) vstúpiť do glykolýzy a glukoneogenézy. Podobne sa G3P účastní pentózafosfátovej dráhy.

## Intermediát v pentózafosfátovej dráhe

Glyceraldehyd-3-fosfát sa účastní i pentózafosfátovej dráhy. Vzniká ako medziprodukt presunu dvoj- a trojuhlíkových skupín z jedného sacharidu na druhý, počas ktorého dochádza k regenerácii glukóza-6-fosfátu z ribulóza-5-fosfátu.

## Intermediát vo fotosyntéze
Počas svetlej fázy fotosyntézy u rastlín vznikajú dva ekvivalenty 3-fosfoglycerátu (3PG), kedy dochádza k spojeniu molekuly oxidu uhličitého s ribulóza-1,5-bisfosfátom (RuBP) vďaka enzýmu RuBISCO. Následne sa počas Calvinovho cyklu 3PG sa mení na G3P vďaka ATP a NADPH. Tým vzniká ADP, Pi a NADP+ pre ďalšie použitie. RuBP sa potom regeneruje z G3P, ktorý zároveň vstupuje do glukoneogenézy, kde z neho vzniká glukóza.

G3P je zvyčajne vnímaný ako prvý koncový produkt fotosyntézy, keďže sa dá okamžie použiť ako živina na zisk energie alebo spojiť s inými zlúčeninami na tvorbu monosacharidov, napríklad glukózy, ktorú je možné presunúť do iných buniek alebo uložiť v podobe nerozpustných polysacharidov (škrob, glykogén).

#### Celková rovnica
* fixácia: 6 CO2 + 6 **RuBP** (+ 12 ATP + 12 NADPH) →12 **G3P** (trojuhlíkové) (+ 12 ADP + 12 Pi + 12 NADP+ + H+)
* regenerácia: 10 **G3P** (+ 6 ATP) → 6 **RuBP** (+ 6 ADP + 6 Pi)
* syntéza: 2 **G3P** → glukóza (šesťuhlíková)

## V iných biosyntézach
Glyceraldehyd-3-fosfát zároveň vystupuje v biosyntéze tryptofánu, esenciálnej aminokyseliny, ktorú ľudské telo nedokáže syntetizovať. V jednom z posledných krokov dochádza k jeho štiepeniu počas syntézy indolu, ktorý tvorí postranný reťazec tryptofánu.

G3P takisto vystupuje v biosyntéza tiamínu (vitamínu B1), ktorý ľudské telo takisto nedokáže syntetizovať.

## Referencie

## Zdroj

Kategória:Fotosyntéza
Kategória:Organofosfáty
Kategória:Fosforečnany
Kategória:Glykolýza
Králikov vrch

**Králikov vrch** alebo **Rimáň** () je vrch v Javorí. Leží nad osadou Zaježová, približne  juhozápadne od Detvy.

## Poloha
Masív sa nachádza v strednej časti pohoria, v geomorfologickom podcelku Javorianska hornatina. Leží v Banskobystrickom kraji, v okrese Zvolen a v katastrálnom území obce Pliešovce. V okolí je početné laznícke osídlenie; západne sa nachádza osada Zaježová (patriaca k obci Pliešovce) a severovýchodne leží Vígľašská Huta-Kalinka. 

## Opis
Králikov vrch leží severne od najvyššej časti pohoria, v rázsoche, ktorá vedie od Homôľky () severným smerom na Kukučkov kopec () a ďalej na Veľký Lysec (). Západným smerom sa nachádza Sekier () a Solisko (), južným Priečne bralo (), Homôľka a Javorie (), východným Kukučkov kopec a Makytová () a severným Veľký Lysec a Kozí hrb (). Oblasť patrí do povodia rieky Ipeľ, kam vodu odvádza Krupinica a jej prítok Rimánsky jarok. Na vrchol nevedie značená trasa.

### Výhľady
Vrchol pokrýva nesúvislý, sčasti mladý lesný porast, ktorý umožňuje obmedzený rozhľad. Z vhodných miest možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry a Poľanu.

## Prístup
Na vrchol nevedie značený turistický chodník, no južným úbočím prechádza  Rudná magistrála od Zaježovej na Makytovú. Na rázcestí Polomy sa na magistrálu pripája  modrý chodník z Vígľašskej Huty.

## Referencie

## Pozri aj
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Pliešovce
Kukučkov kopec

**Kukučkov kopec** () je vrch v Javorí. Leží nad obcou Vígľašská Huta-Kalinka, približne  juhozápadne od Detvy. 

## Poloha
Masív sa nachádza v strednej časti pohoria, v geomorfologickom podcelku Javorianska hornatina. Leží v Banskobystrickom kraji, na hranici okresov Zvolen a Detva a zasahuje na katastrálne územie obce Pliešovce a Vígľašská Huta-Kalinka. V okolí vrchu je laznícke osídlenie a na severnom úpätí sa nachádza obec Vígľašská Huta-Kalinka. 

## Opis
Kukučkov kopec leží severne od najvyššej časti pohoria, v rázsoche, ktorá vedie od Homôľky (). Východným smerom susedí Makytová () a Ďurovie vrch (), južným Javorie (), Homôľka a Priečne bralo (), západným Králikov vrch (), Sekier () a Veľký Lysec () a severným Veľký Korčín () a Bučina (). Severné svahy odvodňujú prítoky Slatiny do Hrona, juhovýchodné potok Tisovník a južné Rimánsky jarok do rieky Krupinica v povodí Ipľa. Na vrchol nevedie značená trasa.

### Výhľady
Vrchol pokrýva nesúvislý, sčasti mladý lesný porast, ktorý umožňuje obmedzený rozhľad. Z vhodných miest možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry, Poľanu a Ostrôžky.

## Prístup
Na vrchol nevedie značený turistický chodník, no východným úbočím prechádza  modrý chodník z Vígľašskej Huty na rázc. Polomy, kde sa pripája na  Rudnú magistrálu, smerujúcu od Zaježovej na Makytovú.

## Referencie

## Pozri aj
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Vrchy v okrese Detva
Kategória:Pliešovce
Kategória:Vígľašská Huta-Kalinka
Piper Perabová

**Piper Perabová** (; * 31. október 1976, Dallas, Texas, USA) je americká herečka, ktorá je známa najmä svojou rolou Annie Walker v televíznom seriáli *Agentka bez minulosti* (20102014).

## Detstvo a mladosť
Perabová sa narodila v meste Dallas, v štáte Texas ale vyrastala v Toms River, v New Jersey. Jej matka je fyzioterapeutka a otec je lektor poézie. Perabová dostala meno po herečke Piper Laurie a má dvoch mladších bratov.

Jej priezvisko sa vyslovuje portugalsky ale má nórsky, anglický, nemecký a írsky pôvod. Strednú školu vyštudovala v roku 1994 a v roku 1998 získala bakalársky titul v divadle Honors Tutorial College na Ohio University.

## Kariéra
Perabová sa po skončení školy presťahovala do New Yorku. Dodatočne študovala herectvo a hrala v rôznych divadelných hrách. V roku 1999 bola obsadená do prvého filmu *Bieli chlapci*. O rok neskôr, bola obsadená do filmu *[[Divoké kočky]]*, ktorý aj napriek zmiešaným recenziám sa stal veľmi úspešným a Perabovej zaistil cenu MTV za najlepší hudobný moment.

V roku 2002 stvárnila Francúzsku Genevieve, v komédii *Udri ju, je to Francúzska!*. O rok neskôr bola obsadená do komédie *Dvanásť do tucta*, kde si zahrala po boku Bonnie Hunt a Stevea Martina. Film sa dočkal aj druhého pokračovania v roku 2005, v ktorom si Perabová zahrala tiež.

V roku 2006 si zahrala vo filme *[[Dokonalý trik]]* a o rok neskôr bola obsadená k hereckému obsadeniu ako Diane Keaton, Mandy Moore v romantickej komédii *Vydáš sa a basta!*. Po boku Paula Walkera si zahrala v dráme *Rozsudok smrti* z roku 2008. V rovnakom roku si zahrala opatrovateľku čivavy Chloe v komédii *Čivava z Beverly Hills*.

Perabová bola obsadená do hlavnej úlohy v televíznom seriály *Agentka bez minulosti*, kde za svoj herecký výkon získala nomináciu na Zlatý glóbus. Seriál mal päť sérii a natáčal sa v rokoch 2010 až 2014. V roku 2015 si zahrala hlavnú úlohu v dobrodružnom filme *Grizzly*.

V roku 2020 stvárnila rolu Lindy Craftovej v mysterióznom seriály *Penny Dreadful: mesto anjelov*. V rovnakom roku si zahrala aj v komédii *Spontaneous*.

## Súkromný život
V roku 2013 sa Perabová zasnúbila s režisérom Stephenom Kayom, s ktorým sa spoznala počas natáčania televízneho seriálu *Agentka bez minulosti*. V roku 2014 sa zosobášili. Nemajú žiadne spoločné deti ale Perabová je nevlastnou matkou Kayovej dcéry z predchádzajúceho vzťahu.

Jej dobrou kamarátkou je herečka Lena Headey. Perabová hovorí plynule po francúzsky a obhajuje práva LGBT a politické vedenie žien. Bola dvakrát zatknutá za účasť na protestoch. Prvý krát v roku 2018 a druhý krát v roku 2019, keď sa zúčastnila protestu, ktorý iniciovala Jane Fonda, proti zmene klímy.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA írskeho pôvodu
Kategória:Osobnosti USA nórskeho pôvodu
Kategória:LGBT aktivisti
Kategória:Osobnosti z Dallasu
Albánske národné futbalové mužstvo

**Albánske národné futbalové mužstvo** reprezentuje Albánsko na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený v roku 1930. Albánsko sa nikdy nekvalifikovalo na Majstrovstvá sveta vo futbale. Na Majstrovstvách Európy sa predstavili raz a to v roku 2016 kde v konkurencii Francúzska, Švajčiarska a Rumunska skončili v skupinovej fáze.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Federata Shqiptare e Futbollit

## Zdroj

Kategória:Národné futbalové mužstvá
Kategória:Futbal v Albánsku
Kategória:Albánske národné družstvá
Kozorožec núbijský

**Kozorožec núbijský** (lat. *Capra nubiana*) je druh kozorožca vyskytujúci sa v púštnych hornatých oblastiach severovýchodnej Afriky a Blízkeho východu. Niekedy sa považuje za poddruh kozorožca vrchovského, t.j. *Capra ibex nubiana* (po slovensky kozorožec núbijský alebo **kozorožec vrchovský** [alebo **horský**] **núbijský**). Jeho divo žijúca populácia sa odhaduje na 4 500 jedincov.

## Opis
Kozorožec núbijský v kohútiku meria približne 65 až 75 cm a váži okolo 50 kg. Má svetlohnedé až žltohnedé sfarbenie srsti s bielym bruchom. Samce majú naprieč chrbtom tmavohnedý pás srsti a na hlave dlhé, nie príliš hrubé rohy, ktoré sa stáčajú smerom dozadu, a dosahujú dĺžky priemerne 1 m. Rohy samíc sú omnoho menšie, dosahujú dĺžku 30 cm.

## Rozšírenie
Vyskytuje sa v Sudáne, Egypte, Izraeli, Palestíne, Jordánsku, Saudskej Arábii, Jemene a Ománe. V Libanone bol vyhubený a jeho výskyt v Etiópii a Eritrei je nejasný. Bol reintrodukovaný do Sýrie.

## Spôsob života a správanie
Kozorožec núbijský obýva drsné terény suchých hornatých oblastí. Živí sa hlavne trávami a listami a jeho predátormi sú leopardy, vlky, líšky hrdzavé, orly a bradáne žltohlavé. Je to spoločenský druh tvoriaci stáda pozostávajúce zo samíc, mláďat a samcov nie starších ako zhruba tri roky. Dospelé samce sú samotárske alebo tvoria skupiny do veľkosti ôsmych jedincov. V období párenia sa samce pripájajú k stádam samíc. Počas následnej ruje, trvajúcej šesť až osem týždňov, zvádzajú samce súboje, pri ktorých používajú svoje rohy a veľkou silou do seba narážajú hlavami.

Kozorožec núbijský je aktívny počas dňa.

## Ohrozenie a ochrana
Na červenom zozname IUCN je kozorožec núbijský zaradený medzi „zraniteľné“ druhy, pretože jeho populácia má menej než 10 000 jedincov a naďalej klesá. Čelí rôznym hrozbám ako je konkurencia vodné zdroje a potravu s hospodárskymi zvieratami, lov a úbytok prirodzeného prostredia.

Izrael mal v minulosti hustú populáciu kozorožcov (zmienenú aj v Biblii, v žalme 104:18) ktorá bola zdecimovaná po skončení Prvej svetovej vojny, kedy náhla dostupnosť strelných zbraní umožnila miestnym Beduínom takmer vyhubiť tento druh. Po založení štátu Izrael bol lov kozorožcov zakázaný a boli vytvorené prírodné rezervácie na ich ochranu, vďaka čomu sa populácia znovu stabilizovala. V Izraeli sú známe tri populácie kozorožcov: v Judskej púšti, púšti Negev a pohorí Ejlat.

## V ľudskej kultúre
Meno biblickej bojovníčky Jáel v hebrejčine znamená „kozorožec“.

V Jemene je kozorožec odvekým symbolom národnej identity, reprezentujúci mnoho pozitívnych vlastností Jemenčanov. Miestnymi aktivistami bolo navrhnuté vytvorenie „Národného dňa kozorožcov“, čo by podľa nich malo prispieť k ochrane tohto druhu.

## Galéria

Súbor:Nubian ibex Capra nubiana (3497827720).jpg|Samica s mláďaťom, Izrael
Súbor:Capra ibex nubiana near Kibbutz Sde Boker.jpg|Skupina samcov, Izrael
Súbor:Juvenile Nubian ibex (50822).jpg|Mláďatá, Izrael


## Zdroje

* 

## Iné projekty

Kategória:Turovité
Úvoz (prítok Oľky)

**Úvoz** je potok v regióne Horný Zemplín na území obcí Hrubov a Pakostov v okrese Humenné v Prešovskom kraji. Nachádza sa v geomorfologickom celku Ondavská vrchovina. Je ľavostranným prítokom Oľky v povodí Ondavy a má dĺžku . Je vodným tokom VI. rádu.

## Prameň
Pramení v strednej časti územia obce Hrubov v lesnom extraviláne na južnom svahu poľa aj pasienka *Ostrá hôrka* v .

## Opis toku
Od prameňa preteká juhozápadným smerom lesným extravilánom, v  prechádza z lesného extravilánu územia obce Hrubov na územie obce Pakostov, obmýva južné svahy vrchu *Dúbrava* s , vteká do intravilánu obce Pakostov, ústi do Oľky v  ako jej ľavostranný prítok v povodí Ondavy. Vodný tok *Úvoz* nemá významnejšie prítoky.

## Pôvod názvu
Motivantom názvu vodného toku *Úvoz* na území obcí Hrubov a Pakostov v období pomenovacieho procesu bol konkrétne neidentifikovaný topografický objekt *úvoz* v blízkosti vodného toku s významom *úsek cesty zarezávajúci sa do povrchu terénu*.  Jednoslovné apelatívum *úvoz* bolo priamo prenesené na  vodný tok v podobe *Úvoz* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Úvoz* bol štandardizovaný v roku 1975. V priestore slovenskej hydronymie potokov hydronymum *Úvoz* je jedinečným hydronymom (apríl 2022).

## Referencie

Kategória:Vodné toky v okrese Humenné
Kategória:Potoky na Slovensku
Kategória:Vodné toky v Ondavskej vrchovine
Kategória:Hrubov
Kategória:Pakostov
Makytová

**Makytová** () je vrch v Javorí. Leží nad obcou Stará Huta, približne  juhozápadne od Detvy.

## Poloha
Masív sa nachádza v juhovýchodnej časti pohoria, v geomorfologickom podcelku Javorianska hornatina. Leží v Banskobystrickom kraji, v okrese Detva a zasahuje na katastrálne územie obce Stará Huta a Vígľašská Huta-Kalinka. Najbližšími sídlami sú východne situovaná Stará Huta, severným smerom sa nachádza Vígľašská Huta-Kalinka. 

## Opis
Makytová leží severne od najvyššej časti pohoria, v hrebeni, ktorý vedie od Králikovho vrchu () východným smerom na Červeňákov vrch (). Západne sa nachádza Kukučkov kopec () a Králikov vrch, južne Javorie () a Sokolovo bralo (), východne Ďurovie vrch () a Červeňákov vrch. Južné svahy masívu odvodňuje potok Tisovník do rieky Ipeľ, vodu zo severných odvádza Kocanský potok do Slatiny v povodí Hrona. Vrcholom vedie značená Rudná magistrála.

### Výhľady
Lesný porast, pokrývajúci vrchol Makytovej, neumožňuje rozhľad. Z vhodných miest s nízkou vegetáciou možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Nízke Tatry a Poľanu.

## Prístup
* po  červeno značenej Rudnej magistrále:
** od západu zo Zaježovej cez Polomy
** od východu zo sedla Poľana cez Ďurovie vrch
* po  modrej značke z Vígľašskej Huty cez Polomy

## Referencie

## Pozri aj
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Stará Huta (okres Detva)
Kategória:Vígľašská Huta-Kalinka
Úvoz

**Úvoz** môže byť:

* poľná cesta pod úrovňou okolitého terénu
* vodný tok v povodí Oľky, pozri Úvoz (prítok Oľky)
Dmytro Volodymyrovič Kušneruk

**Dmytro Volodymyrovič Kušneruk** (; * 16. január 1983, Odesa) je ukrajinský diplomat, ktorý od júla 2020 pôsobí ako generálny konzul Ukrajiny v San Franciscu v Spojených štátoch (USA).

## Život
Absolvoval magisterské štúdium v odbore medzinárodné právo na Inštitúte medzinárodných vzťahov Kyjevskej národnej univerzity Tarasa Ševčenka () a tiež študoval na Národnej univerzite „Odeská právnická akadémia“ (Національний університет «Одеська юридична академія» *Nacionaľnyj universytet „Odeska jurydyčna akademia“*).

V rokoch 20122014 pôsobil ako poradca Stálej misie Ukrajiny pri Organizácii Spojených národov v New Yorku v USA. V rokoch 20142020 bol zástupcom vedúceho Hlavného odboru štátneho protokolu a slávností Úradu prezidenta Ukrajiny (Головний департамент Державного Протоколу та Церемоніалу Адміністрації Президента України *Holovnyj department Deržavnoho Protokolu ta Ceremonialu Administracii Prezidenta Ukrajiny*).

v júli 2020 bol vymenovaný za generálneho konzula Ukrajiny v San Franciscu. V rámci generálneho konzulátu zastrešuje činnosť v štátoch Aljaška, Havaj, Idaho, Montana, Nevada, Oregon, Utah, Washington a Wyoming.

## Zdroj
* 

Kategória:Osobnosti z Odesy
Kategória:Ukrajinskí diplomati
Arménske národné futbalové mužstvo

**Arménske národné futbalové mužstvo** reprezentuje Arménsko na medzinárodných futbalových akciách, ako sú Majstrovstvá sveta a Majstrovstvá Európy vo futbale.

## História
Futbalový zväz bol založený v roku 1992. Arménsko sa zatiaľ nikdy nekvalifikovalo na Majstrovstvá sveta vo futbale ani na Majstrovstvá Európy vo futbale. V Lige národov UEFA začínali v D-divízii no po zmene formátu sa dostali do C-divízie. V Lige národov 2020/21 sa tímu podarilo vyhrať skupinu a postúpiť do B-divízie.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Football Federation of Armenia

## Zdroj

Kategória:Národné futbalové mužstvá
Kategória:Futbal v Arménsku
Kategória:Arménske národné družstvá
Učená spoločnosť banského okolia

náhľad|Bohuslav Tablic
**Učená spoločnosť banského okolia** (lat. *Sociates litteraria slavica montana*)  bola jedna z učených spoločností, ktoré vznikali na území dnešného Slovenska v období osvietenstva.

Založená bola v máji 1810 Bohuslavom Tablicom, pričom vznikla pre potrebu zamedzenia nevzdelanosti Slovákov v porovnaní s Maďarmi a Nemcami. Hlavným účelom spoločnosti bolo povýšiť slovenské všeobecné vzdelanie a povedomie so zreteľom na starobylú tradíciu a hospodársku osvetu. Učená spoločnosť banského okolia sa venovala najmä zbieraniu rukopisov, pamätihodností, ľudovej slovesnosti, mincí atď. V rámci osvety pestovala snahu zveľadiť „čistú češtinu“. V roku založenia spoločnosť zriadila aj „Katedru reči a literatúry československej“ (čiže bibličtiny) v Banskej Štiavnici, ktorá bola zároveň sídlom spoločnosti. Predsedom bol Adam Lovich a tajomníkom Bohuslav Tablic. K ďalším členom patrili významní českí vzdelanci, ako napr. Antonín Marek alebo Václav Klíment Klicpera. Spoločnosť chcela pôsobením prelomiť maďarizačné tendencie a cenzúru. V tomto zmysle Tablic vydával aj množstvo učebníc s cieľom budovať „československú“ kultúru a vzdelanosť, čo podmienilo vznik viacerých inštitúcii.

## Zdroje

Kategória:Dejiny Slovenska
Kategória:Učené spoločnosti
GBU-53/B StormBreaker

** GBU-53/B StormBreaker ** je kĺzavá bomba vyvinutá spoločnosťou Raytheon Missile Systems pre americké letectvo a námorníctvo. Je schopná ničiť stacionárne alebo pohyblivé ciele s vysokou presnosťou počas dňa aj v noci a za každého počasia. StormBreaker je od roku 2020 súčasťou arzenálu stíhačiek F-15E. Momentálne prebieha integrácia tejto bomby aj na lietadlá F/A-18E/F Super Hornet a stíhačky piatej generácie F-35.

## Vznik a vývoj
V auguste 2010 bola spoločnosť Raytheon vybraná ako dodávateľ bomby SDB II (Small Diameter Bomb Increment II), ktorá neskôr dostala označenie GBU-53/B StormBreaker. Americké letectvo uzavrelo s Raytheonom zmluvu v hodnote 450 miliónov dolárov na vývoj a výrobu novej bomby. V júni 2011 začalo testovanie munície na stíhačke F-15E. Schopnosť navádzacieho systému zamerať a sledovať pohybujúce sa vozidlá bol otestovaný v priebehu novembra až decembra 2011. Priame zásahy pohyblivých cieľov sa podarilo zrealizovať počas niekoľkých letových testov v októbri 2013. Prvá séria letových testov proti stacionárnym pozemným cieľom bola vykonaná v júni 2014. Testy ostrej streľby proti pohyblivým cieľom pokračovali na testovacej strelnici White Sands aj v roku 2015. V októbri 2020 USAF oficiálne schválilo integráciu bomby StormBreaker do lietadla F-15E Strike Eagle.

V roku 2020 sa začalo s integráciou bomby aj do stíhačiek amerického námorníctva F/A-18E/F Super Hornet. K prvému testovacie odhodeniu GBU-53/B StormBreaker došlo v júni toho istého roku. O rok neskôr bol takýto test vykonaný aj na stíhačke F-35B.

Prvá objednávka na 144 bômb v hodnote 30,94 milióna dolárov bola zadaná v júni 2015. Výroba tejto počiatočnej várky trvala do decembra 2017. V septembri 2016 prišla objednávka na 250 bômb na v januári 2017 bola uzavretá zmluva na výrobu ďalších 250 kusov. Vo februári 2018 bolo v štvrtej výrobnej várke objednaných 570 bômb v hodnote 77,3 milióna dolárov (z toho 90 kusov pre americké námorníctvo).

## Konštrukcia a vlastnosti
StormBreaker s hmotnosťou asi 94 kg je relatívne malá zbraň s dĺžkou 175 cm a priemerom asi 18 cm. Vďaka týmto malým rozmerom môže Strike Eagle niesť až 28 bômb tohto typu. To je výhodné v situácii, keď F-15E potrebuje zasiahnuť viacero pozemných cieľov s vysokou úrovňou presnosti.

Hlavica bomby má hmotnosť 48 kg. Zbraň dokáže zasiahnuť stacionárne ciele až do vzdialenosti 111 km a pohyblivé ciele až do vzdialenosti 72 km pomocou kombinácie aktívneho radarového navádzania s milimetrovými vlnami, poloaktívneho laserového navádzania, infračerveného navádzania, inerciálneho navádzania spojeného s GPS a technológie dátového spojenia. Vďaka radaru dokáže GBU-53/B zasiahnuť cieľ aj za zlého počasia (napr. hmla) a tiež v prípade, že sa v oblasti nachádza prach alebo dym. Americké letectvo uviedlo, že konektivita bomby dokonca umožňuje jej presmerovanie na nový cieľ aj po odhodení z lietadla.
 
## Používatelia
### Súčasní používatelia
 **[[USA]]**
:US Air Force
:US Navy
### Budúci používatelia
 **[[Fínsko]]**
:Fínske vzdušné sily

## Referencie

## Pozri aj
*Paveway IV

Kategória:Letecké bomby
Theotimos (sochár)

**Theotimos** () bol starogrécky sochár.

Aténsky sochár Theotimos a sochár Zóilos z Argosu boli autormi ženskej sochy venovanej Poseidónovi a Amfitrite na ostrove Ténos, z ktorej sa zachovala časť základne s fragmentárnym nápisom s ich signatúrami:  
 

::- text v starogréčtine  *Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*

Nápis podľa typu písma datujú do rozhrania  2. a 1. stor. pred Kr.

## Referencie a bibliografia

 
Kategória:Sochári starovekého Grécka
Azerbajdžanské národné futbalové mužstvo

**Azerbajdžanské národné futbalové mužstvo** reprezentuje Azerbajdžan na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený v roku 1992. Azerbajdžan sa nikdy nekvalifikoval na Majstrovstvá sveta vo futbale ani na Majstrovstvá Európy. V Lige národov UEFA sa nachádzajú v C-divízii.

## Majstrovstvá sveta

## Majstrovstvá Európy

## Liga národov UEFA

## Zdroj

Kategória:Národné futbalové mužstvá
Kategória:Futbal v Azerbajdžane
Kategória:Azerbajdžanské národné družstvá
Veľký Lysec

**Veľký Lysec** môže byť:

* vrch v Javorí (), pozri Veľký Lysec (vrch v Javorí)
* vrch v Tribeči (), pozri Veľký Lysec (Tribeč)
Sekier (vrch v Javorí)

**Sekier** () je vrch v Javorí. Leží nad osadou Zaježová, približne  južne od Zvolena.

## Poloha
Masív sa nachádza v strednej časti pohoria, v geomorfologickom podcelku Lomnianska vrchovina. Leží v Banskobystrickom kraji, v okrese Zvolen a zasahuje na katastrálne územie obce Pliešovce a Sása. Najbližším sídlom je na južnom úpätí ležiaca osada Zaježová (patriaca k obci Pliešovce), severne sa nachádza Kráľová (mestská časť Zvolena), východne leží Vígľašská Huta-Kalinka a západne Dobrá Niva. 

## Opis
Sekier tvorí uzlový vrch, kde sa stretávajú tri horské hrebene; od juhu vedie rázsocha od Ježovej (), od severovýchodu z Kozieho hrbu () a od severozápadu z masívu Lomného (). Južne sa nachádza Priečne bralo () a Ježová, západne Štetka () a Tri vrchy (), severne Lomné, Holý vrch () a Človekovo () a východným smerom Kozí hrb, Veľký Lysec () a Králikov vrch (). Vodu zo severných svahov odvádza potok Sekier do rieky Slatina, zo západných Lomniansky potok do Neresnice, obe v povodí Hrona. Juhovýchodné svahy odvodňujú prítoky riečky Krupinica do rieky Ipeľ. Na vrchol nevedie značená trasa.

### Výhľady
Vrcholová časť Sekiera je pokrytá súvislým, miestami mladým lesným porastom, ktorý neumožňuje rozhľad. Z vhodných miest s nižšou vegetáciou a odlesnených častí možno vidieť okolité vrchy Javoria, pri dobrých podmienkach tiež časť Štiavnických vrchov, Vtáčnika, Kremnických vrchov, Veľkej Fatry, Nízkych Tatier a Poľany.

## Prístup
Na vrchol nevedie značený turistický chodník, no osadou Sekier prechádza  žlto značný chodník zo Zaježovej do osady Kráľová, z ktorej sa dá odbočiť a po hrebeni prejsť na vrch Sekier.

## Referencie

## Pozri aj
* Lomnianska vrchovina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Pliešovce
Kategória:Sása (okres Zvolen)
Lomné (vrch v Javorí)

**Lomné** () je vrch v Javorí. Leží nad obcou Michalková, približne  južne od Zvolena.

## Poloha
Masív sa nachádza v strednej časti pohoria, v geomorfologickom podcelku Lomnianska vrchovina. Leží v Banskobystrickom kraji, v okrese Zvolen a zasahuje na katastrálne územie obce Dobrá Niva a Michalková. Najbližším sídlom je na severnom úpätí ležiaca obec Michalková a severovýchodne situovaná mestská časť Kráľová, západným smerom sa nachádza Dobrá Niva a Podzámčok. 

## Opis
Lomné je najvyšším vrchom oblasti, ktorá sa nazýva podľa neho. Z mohutného masívu vybiehajú rázsochy k vrchu Vtáčnik, Sekier a Závoz. Západne susedí Vysoká stráň () a Biele bralo (), južne Tri vrchy () a Štetka (), východne Holý vrch () a Človekovo () a severne Závoz (). Oblasť patrí do povodia Hrona, kde z južných, západných i severných častí odvádzajú vodu prítoky Neresnice, zo severovýchodných potok Pomiaslo do rieky Slatina. Na vrchol nevedie značená trasa.

### Výhľady
Vrchol Lomného pokrýva súvislý lesný porast, ktorý neumožňuje rozhľad. Z vhodných miest s nižšou vegetáciou a odlesnených častí možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry a Poľanu.

## Prístup
Na vrchol nevedie značený turistický chodník, no v okolí je viacero osád, z ktorých je možný prístup.

## Referencie

## Pozri aj
* Lomnianska vrchovina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Dobrá Niva (obec)
Kategória:Michalková
Čiernohorské národné futbalové mužstvo

**Čiernohorské národné futbalové mužstvo** reprezentuje Čiernu Horu na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený v roku 1931. Do roku 1990 bola Čierna Hora súčasťou Juhoslávie a do roku 2006 zas súčasťou Srbska a Čiernej Hory. Prvou medzinárodnou súťažou na ktorej sa Čierna Hora zúčastnila ako samostatný štát je kvalifikácia na Majstrovstvá sveta vo futbale 2010. Čierna Hora sa nikdy nekvalifikovala na MS ani na ME.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Fudbalski savez Crne Gore

## Zdroj

Kategória:Národné futbalové mužstvá
Kategória:Futbal v Čiernej Hore
Kategória:Čiernohorské národné družstvá
Veľký Lysec (vrch v Javorí)

**Veľký Lysec** () je vrch v Javorí. Leží nad obcou Vígľašská Huta-Kalinka, približne  juhozápadne od Detvy.

## Poloha
Masív sa nachádza v strednej časti pohoria, v geomorfologickom podcelku Javorianska hornatina. Leží v Banskobystrickom kraji, na hranici okresov Zvolen a Detva a zasahuje na katastrálne územie obce Pliešovce a Vígľašská Huta-Kalinka. V okolí je početné laznícke osídlenie; západne sa nachádza osada Zaježová (patriaca k obci Pliešovce) a severovýchodne a východne leží Vígľašská Huta-Kalinka. 

## Opis
Veľký Lysec zakončuje rázsochu, vybiehajúcu z Homôľky () severným smerom cez Kukučkov kopec (). Severným smerom sa nachádza Malý Lysec () a Kozí hrb (), západným Hôrka () a Sekier (), južným Králikov vrch (), Priečne bralo () a Homôľka a východným Kukučkov kopec a Makytová (). Severovýchodné svahy odvodňuje potok Ľubica do rieky Slatina v povodí Hrona, vodu zo západných odvádza Krupinica do rieky Ipeľ. Na vrchol nevedie značená trasa.

### Výhľady
Symetrický vrchol Veľkého Lysca pokrýva súvislý lesný porast, ktorý neumožňuje rozhľad. Z vhodných miest možno vidieť okolité vrchy Javoria, pri dobrých podmienkach tiež časť Štiavnických vrchov, Vtáčnika, Kremnických vrchov, Veľkej Fatry, Nízkych Tatier a Poľany.

## Prístup
Na vrchol nevedie značený turistický chodník, preto prístup je možný lesnými chodníkmi z okolitých usadlostí.

## Referencie

## Pozri aj
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Vrchy v okrese Detva
Kategória:Pliešovce
Kategória:Vígľašská Huta-Kalinka
Faerské národné futbalové mužstvo

**Faerské národné futbalové mužstvo** reprezentuje Faerské ostrovy na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA. Futbalový zväz bol založený v roku 1979. Faerské ostrovy sa nikdy nekvalifikovali na finálový turnaj Majstrovstiev sveta ani na Majstrovstvá Európy. V Lige národov UEFA zaznamenali úspech keď sa im podarilo postúpiť z D-divízie do C-divízie.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Fótbóltssamband Føroya

## Zdroj

Kategória:Národné futbalové mužstvá
Kategória:Futbal na Faerských ostrovoch
Kategória:Faerské národné družstvá
V606 Aquilae

|}

[náhľad|vľavo|[Svetelná krivka novy V606&nbsp;Aquilae získaná z údajov fotografickej magnitúdy.]]
**V606 Aquilae** alebo **Nova Aquilae 1899** bola nova v súhvezdí Orol, ktorej jasnosť sa zvýšila v roku 1899. Najjasnejšia zdokumentovaná magnitúda pre túto novu bola zdanlivá magnitúda 5,5, čo z nej urobilo objekt viditeľný voľným okom. Objavila ju Williamina Flemingová na fotografickej platni, ktorá bola zhotovená 21. apríla 1899. Na tejto platni bola neskôr určená jej fotografická magnitúda 6,75. Na platni z 1. novembra 1898 nebola viditeľná a neboli zaznamenané žiadne pozorovania oblasti okolo hviezdy počas 171-dňového intervalu pred Flemingovej objavom, takže je možné, že sa minulo skutočné maximum udalosti. Do 27. októbra 1899 zoslabla na 10. magnitúdu a 9. júla 1900 sa jej jasnosť pohybovala medzi magnitúdami 11,5 a 12,0.

V606 Aquilae je klasifikovaná ako „rýchla nova“, pretože za približne 65 dní zoslabla najmenej o 3 magnitúdy. Svetelná krivka vykazovala strmý pokles, po ktorom nasledovalo obdobie asi 100 dní, kedy sa svetelná krivka ustálila, čo znamenalo, že jej svetelná krivka bola klasifikovaná ako typ P.

Nova bola znovuobjavená ako objekt s magnitúdou 20,4 v roku 2012 z fotometrických pozorovaní Veľmi veľkého ďalekohľadu. Teraz je rekurentná trpasličia nova, ktorá vzplanie každých 270 dní o približne 1,5 magnitúdy.

## Referencie

## Zdroj
* 

Kategória:Trpasličie novy
Kategória:Súhvezdie Orol
181419
4850
Kategória:BD objekty
Kategória:Astronomické objekty objavené v roku 1899
Juraj Hnilica

**Juraj Hnilica** (* 10. september 1985, Martin) je slovenský spevák, skladateľ, textár, hudobník a hudobný producent.

## Začiatky
Začal spievať ešte ako malý, keď mal 9 rokov. Vtedy na základnej škole sa úspešne zúčastňoval rôznych speváckych súťaží. Aktívnejšie sa hudbe začal venovať v roku 2001, keď spolu s kamarátmi Michalom Kulichom a Jánom Lichnerom založili kapelu Bačova fujara. S kapelou nahrali 4 albumy. Posledný z nich vyšiel v roku 2011 s názvom „Konečne!“. Hnilica bol hlavným skladateľom a textárom kapely. Počas svojej hudobnej kariéry spolupracoval na rôznych projektoch a bol členom kapiel Horská Chata, Editor, Problém, Nothing. V projekte Nothing nahrali album „Príbeh muža“, kde okrem iných účinkoval aj herec Marián Geišberg. Album bol súčasťou knižky Pavla „Hiraxa“ Baričáka s rovnakým názvom. V roku 2014 sa rozhodol pre sólovú dráhu, keďže kapela Bačova fujara, ktorú založil prešla zmenami a momentálne nefunguje. Ako predzvesť albumu nahral akustickú verziu pesničky „Aká si krásna“, kde na tvorbe videoklipu spolupracoval s organizáciou Greenpeace, ktorá mu poskytla unikátne zábery. 24. septembra 2014 vyšlo EP-čko s názvom „Dovoľte mi predstaviť sa Vám“, ktoré je odrazovým mostíkom jeho ďalšieho pôsobenia. Obsahuje 5 nových skladieb + live nahrávky z koncertu, ktorý sa uskutočnil v BarMuseu v Martine 24. apríla 2014.

## Účasť v súťaži ''Česko Slovensko má talent''
Juraj Hnilica sa zúčastnil kastingu v súťaži Česko Slovensko má talent 2015 a postúpil ďalej. Na pódiu predviedol vlastnú napísanú skladbu „Aká si krásna“. Tú doplnil aj hrou na klavíri a gitare. Ako sám priznal, nebol síce v tom čase úplne fit, ale aj napriek všetkému dokázal očariť porotu i publikum. Postúpil z Veľkého tresku rovno do finále. Vo finále ktoré sa konalo 21. novembra 2015, zaspieval pieseň „Uletení Anjeli“ a skončil na 3. mieste, a stal sa víťaz diváckeho hlasovania. 

## Diskografia
### [[2015]] – Dovoľte mi predstaviť sa Vám

# Lúkam, Riekam, Horám
# Blázon
# Keby Teba Niet
# Spoznajme Seba
# Aká Si Krásna
# Uletení Anjeli 

:*Live nahrávky z koncertu v martinskom Barmuseum (24. apríl 2014)*

# Farebná
# Nič Iné
# Túlavé Cesty
# Strácaš Sa Človek
# Vstaň
# Koniec
# Len Ty Smieš
# Skafander
# Milión Bohov + Bonus ČSMT Verzie Pesničiek
# Aká Si Krásna
# Uletení Anjeli

### [[2017]] – Slnečný

# Prechádzka
# Každé Ráno
# Láska Je Ako Voda
# Se Skrývám
# Zrkadlá
# Krásne Je Snívať
# Cítiš Ten Pokoj
# Jeden Rok
# S Láskou Posledný Mesiac Sa Lúči
# Usmej Sa Na život
# Zem Sa Kýva Do Strán
# Sám Sebou

### [[2020]] – Pohni líca

# Neverím V Neskoro
# Ďuripavián
# Svet Nie Je Zlý!
# 1+1=3
# S Nami
# Kristián
# Krídla Z Pavučín
# Celých 15 Rokov
# Čo Sa Deje?
# Kým Si Spala
# Okovy
# Oceán

## Referencie

## Externé odkazy
* Oficiálne stránky www.durikes.sk

Kategória:Pop-folk speváci

Kategória:Slovenskí speváci
Kategória:Slovenskí popoví speváci
Kategória:Slovenskí rockoví speváci
Kategória:Slovenskí folkoví speváci
Kategória:Slovenskí country speváci
Kategória:Slovenskí skladatelia modernej hudby
Kategória:Slovenskí speváci-skladatelia
Kategória:Slovenskí textári piesní
Kategória:Osobnosti z Martina
Nočná pyramída

**Nočná pyramída** (**NP**) je talkshow Slovenského rozhlasu, vysielaná na rozhlasovej stanici Rádio Slovensko. Rozhovor vedie moderátor, hosť nemusí byť len „celebrita“. Môže to byť človek z najrôznejších oblastí, ako napr. umenie, kultúra, film, veda, šport či technika. Moderátori svojich približujú ako obyčajných ľudí, nerozprávajú sa s nimi iba o ich profesii či práci. V minulosti prevažovali hostia z kultúry – predovšetkým známi herci a pod., čo sa postupne podarilo zmeniť a dnes sú v NP hostia zo všetkých oblastí života. 

Relácia Nočná pyramída sa v rozhlase vysiela od septembra 2000. Zaviedol ju vtedajší riaditeľ Slovenského rozhlasu Jaroslav Rezník a vo vysielaní Rádia Slovensko je dodnes.

## Obsah vysielaní
V minulosti bola NP vysielaná každý deň, raz do týždňa bola zdravotnícka NP – teda nie profilová. Hosťami boli lekári a venovali sa zdravotníckym témam – najmä rozličným ochoreniam. NP sa vysielala raz do mesiaca aj z Banskej Bystrice a Košíc. Od roku 2014 sa ustúpilo od vysielania NP v sobotu a zrušená bola zdravotnícka NP, od roku 2015 prestalo Rádio Slovensko vysielať NP v nedeľu. O roku 2018 spravidla raz do mesiaca (v piatok) ponúka Rádio Slovensko historickú NP, ktorá je venovaná významný výročiam v našej novodobej histórii. Od februára 2023 sa relácia Veda SK stala súčasťou Nočnej pyramídy, ktorá je vysielaná takisto raz mesačne, pričom ide o prepojenie Rádia Slovensko a SAV so snahou o vytvorenie priestoru na popularizáciu špičkových osobností SAV, na prezentáciu zaujímavých vedeckých tém a výsledkov výskumov v širšom spoločenskom kontexte.

Niektoré vydania Nočnej pyramídy mali aj svoju televíznu podobu a to od prelomu rokov 2020/2021 do decembra 2022. Televízne vydania priniesla televízna Trojka a spravodajská televízia RTVS 24.

## Externé odkazy
* 

Kategória:Rozhlasové relácie na Slovensku
Kategória:Slovenský rozhlas
Človekovo

**Človekovo** () je vrch v Javorí. Leží nad osadou Sekier, približne  juhovýchodne od Zvolena.

## Poloha
Masív sa nachádza v severnej časti pohoria, v geomorfologickom podcelku Lomnianska vrchovina. Leží v Banskobystrickom kraji, v okrese Zvolen a zasahuje na katastrálne územie obce Zvolenská Slatina a mesta Zvolen. Najbližšími sídlami sú na západnom úpätí ležiace usadlosti zvolenskej mestskej časti Môťová a Kráľová, juhovýchodne sa nachádza Vígľašská Huta-Kalinka, severovýchodným smerom Zvolenská Slatina a severozápadným mesto Zvolen. 

## Opis
Človekovo je súčasťou hrebeňa, ktorý vedie od Malého Lysca () na Zálužnú (). Západným smerom sa nachádza Závoz () a Lomné (), južným Kozí hrb () a Veľký Lysec (), východným Bučina () a Makovisko () a severným Hrabovec (). Juhozápadné svahy odvodňuje potok Sekier, severovýchodné Drieňovský potok, oba smerujúce do rieky Slatina v povodí Hrona. Vrcholom prechádza značená trasa z Môťovej do Kalinky.

### Výhľady
Vrchol Človekova pokrýva súvislý, no rôznorodý lesný porast, ktorý neumožňuje rozhľad. Z lokalít s nižšou vegetáciou a malých odlesnených častí možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry a Poľanu.

## Prístup
* po  zeleno značenom turistickom chodníku:
** od severozápadu z Môťovej cez Zálužnú
** od juhovýchodu z Kalinky cez Drieň

## Referencie

## Pozri aj
* Lomnianska vrchovina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Zvolenská Slatina
Kategória:Zvolen
Kozí hrb (vrch v Javorí)

**Kozí hrb** () je vrch v Javorí. Leží nad osadou Zaježová, približne  juhovýchodne od Zvolena.

## Poloha
Masív sa nachádza v strednej časti pohoria, v geomorfologickom podcelku Lomnianska vrchovina. Leží v Banskobystrickom kraji, v okrese Zvolen a zasahuje na katastrálne územie obce Pliešovce a mesta Zvolen. V okolí je početné laznícke osídlenie a najbližšími sídlami sú na južnom úpätí samoty Zaježovej, na východnom samoty obce Vígľašská Huta-Kalinka a na západnom ležia usadlosti zvolenskej mestskej časti Môťová a Kráľová. 

## Opis
Kozí hrb je súčasťou hrebeňa, ktorý vedie od Malého Lysca () juhozápadným smerom na Štetku (). Severným smerom susedí Bučina (), Drieň () a Človekovo (), západným susedí Holý vrch () a Sekier (), južným Hôrka (), Priečne bralo () a Králikov vrch () a východným Veľký Lysec () a Malý Lysec (). Severnú časť masívu odvodňuje potok Sekier do rieky Slatina v povodí Hrona, voda z južných svahov odteká riekou Krupinica do Ipľa. Na vrchol nevedie značený chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s nižšou vegetáciou a malých odlesnených častí možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry, Poľanu a Ostrôžky.

## Prístup
Na vrchol nevedie značený turistický chodník, preto prístup je možný lesom z okolitých sídiel.

## Referencie

## Pozri aj
* Lomnianska vrchovina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Pliešovce
Kategória:Zvolen